Pa's En Seuns (Sagteband)
Riglyne om die pa te word wat God wil hê, want dit kan kinders se hele toekoms bepaal.
Gesinne is die belangrikste eenheid wat God daargestel het. God het pa’s gemaak om die priester, profeet en koning van die huis te wees en ’n voorbeeld vir hulle seuns te wees.
Angus Buchan moedig pa’s in Pa’s en seuns aan om die verhouding met hulle seuns te slyp, te beskerm en te koester. Die boek moedig terselfdertyd ook seuns aan om hul verhouding met hulle pa te koester en so een van dié belangrikste gesinsbande te versterk.
Temas wat in Pa’s en seuns bespreek word, sluit in: ’n pa se aanvaarding, rolmodelle, genade en respek, nederigheid teenoor hoogmoed, opoffering, wat maak iemand ’n pa en onversetlike liefde.
Pa’s en seuns sal elke pa oortuig om die pa te wees wat God wil hê hy moet wees en wys watter ongelooflike impak dit op sy kinders sal hê.
Ook beskikbaar in Engels onder die titel Fathers and Sons
Angus Buchan het die roeping ervaar om die evangelie te ver­kondig, en in 1980 stig hy Shalom Ministries in Suid-Afrika. Hy skryf, neem TV-boodskappe op en reis om die woord van God aan mense wêreldwyd te bring. Hy is voltyds evangelis en ’n gewilde spreker. Angus en sy vrou, Jill, bly op die plaas Shalom in die KwaZulu-Natalse Middelland
My oorlede pa was ’n manne-man. Hy was ’n grofsmid van
beroep. As 18-jarige jong man van Skotland het hy sy for-
tuin in Afrika kom soek, gewapen met net ’n tassie en ’n bietjie
spaargeld in sy sak.
Tydens die Tweede Wêreldoorlog is hy drie en ’n half jaar lank
as krygsgevangene aangehou. Daarna is hy gerepatrieer. Later is
hy met my ma, ’n pragtige jong Skotse meisie, getroud. Sy het ses
jaar vir my pa gewag voordat hulle uiteindelik getroud is. Hulle
het na Afrika teruggekeer om hier vir hulle ’n tuiste te skep en
die ruimte te hê om hulle kinders groot te maak.
Herinneringe uit my kinderdae
Ek was die oudste kind in ons gesin. Ek onthou as kleuter van drie
of vier jaar hoe my pa met sy oorpak, pikswart van die vuilheid,
van die ingenieursmaatskappy waar hy gewerk het by die huis
aangekom het. Die reuk wat aan hom gekleef het, was dié van ’n
man wat die hele dag hard gewerk het om geld te verdien sodat
sy gesin daarvan kon leef. Omdat hy sulke lang ure gewerk het,
het hy eers saans laat by die huis gekom. Soms was ek teen daar-
die tyd al in die bed.
My pa het die grootste hande gehad wat ek ooit aan ’n man
gesien het, en tog was sy hande teer. Sy gesig en hande was altyd
skoon geskrop, maar dit het altyd gelyk asof hy lanklaas geskeer
het. Wanneer hy by die huis gekom het, het hy altyd langs my
kom lê. Ek onthou so goed die stekelrigheid van sy dag oue baard
teen my jong vel.
You're reviewing: Pa's En Seuns (Sagteband)
Liefde en Respek In Die Gesin (Sagteband…